જનકલ્યાણની ભાવનાથી પ્રેરાઇને પ્રધુમ્નની માતા રુકિમણીએ લક્ષ્મીને પૂછ્યું કે તમે કેવા મનુષ્ય પાસે નિવાસ કરો છો, તેના જવાબમાં લક્ષ્મીજીએ કહ્યું કે જે વ્યક્તિ કાર્યકુશળ હોય, મિતભાષી, કતજ્ઞ, જિતેન્દ્રિય, ઉદાર ને ક્રોધ વિનાની હોય તેના ઘરમાં હું નિવાસ કરું છું. જે સ્ત્રીઓ પતિની સેવા કરે છે, જેનામાં ક્ષમા, સત્ય, ઇન્દ્રિય સંયમ, સરળતા વગેરે સદ્ગુણ હોય, જે દેવોમાં શ્રદ્ધા રાખે છે, જેનામાં બધા પ્રકારનાં શુભ લક્ષણ હોય તેમની નજીક હું રહું છું. જેના ઘરમાં પૂજા-હવન અને ગૌસેવા થતી હોય તેનું ઘર હું કદી ત્યજતી નથી.માર્કન્ડેય પુરાણ અનુસાર જેનાં વસ્ત્ર અને દાંત ગંદા હોય, જે બહુ જ ખા ખા કરતી હોય, કારણ વિના ભાષણ આપતી હોય, જે સંઘ્યાકાળે શયન કરતી હોય તેવી વ્યક્તિ સ્વયં ભગવાન વિષ્ણુ હોય તો પણ લક્ષ્મી તેનો ત્યાગ કરે છે.